Kubrat

Kubrat estas unu el la unuaj bolgaraj ĥanoj. Li estas kreinto de la tribara konfederacio Granda Bolgario norde de la Nigra Maro, kiu troviĝis sur la teritorio de la nuntempa Ukrainio en la 7-a jarcento.

Kubrat naskiĝis en 605 kaj estis edukata en la kortumo de la bizanca imperiestro ekde juna aĝo. 12-jaraĝa li baptiĝis. En 632 li fariĝis la caro de Granda Bolgario.

Granda Bolgario dum rego de Kubrat estis sendependa samkiel de avaroj, tiel de ĥazaroj. Tamen kvankam la danĝero de la okcidenta parto ne plu estis signifa pro la malfortiĝo de la Avara imperio, la orienta minaco daŭre aktualis. Dum Kubrat estis viva, li havis sufiĉan potencon por teni kune la bolgarajn tribojn kaj kontraŭstari la danĝeron, sed post lia morto la lando estis dividita en 5 partojn inter liaj filoj: Batbaj, Kotrag, Asparuĥ, Kuver, Alŝiĥ. Ĉiu el filoj ekhavis sian landeron, sed unuope ili estis malfortaj por kontraŭbatali la ĥazarojn.

Kubrat mortis en 665. Lia tombo estis trovita apud la vilaĝo Malaja Pereŝepina en la Poltava provinco de Ukrainio. Oni trovis multajn orajn kaj arĝentajn objektojn, inter kiuj estis la sigelo kun la nomo de Kubrat. Nun tiuj ĉi trovaĵoj estas en Ermitejo (Sankt-Peterburg, Rusio)

 Владимир Болгарский: Круглый стол и Акатуй-2016 в Москве. И какие памятники нам нужны, Кубрату?

Kategorio:Historio de Bulgario
Kategorio:Bulgaraj ĥanoj